5 нче сыйныфта татар теле дәресе
Тема: Алынмалар
Максат:
      Дидактик: алынма төшенчәсен ныгыту, укучыларда татар теленең сүзлек составында алынмаларның урыны, аларның телдә кабул ителү үзенчәлекләре турында күзаллау булдыру 
       Үстерелешле: укучыларның анализлау, чагыштыру, гомумиләштерү, төрле форматлы мәгълүматны аңлау, бәяләү күнекмәләрен үстерү
       Тәрбияви: укучыларда ике дәүләт теленнән тыш тагын бер чит телне өйрәнү, белү кирәклеген аңлау өчен җирлек тудыру
Планлаштырылган нәтиҗәләр
      Шәхескә кагылышлы нәтиҗә: бүгенге заманда телләр белүнең кирәклеген, әһәмиятен аңлау
      Метапредмет нәтиҗә: объектларны чагыштыра, анализлый, нәтиҗә ясый белү, гипотезаларны тикшерү максатыннан тикшеренү-эзләнү эше оештырабелү
       Предмет нәтиҗә: рус һәм рус теле аша кергән алынма сүзләрнең әйтелеш-язылыш үзенчәлекләрен аңлата белү, алынмаларны текстта таный, аларны сүзлекләр ярдәмендә билгели белү
Дәрес барышы:

	Укытучы эшчәнлеге
	Укучылар эшчәнлеге 

	I. Ориентлашу, мотивлаштыру этабы.

	Исәнләшү. Уңай психологик халәт тудыру.
Укучылар барыбыз да презентацияне кабызабыз.
Алдагы дәресләрдә үткәннәрне кабатлап, белемнәрне тикшереп  алабыз.
2 нче слайдта сезгә тест биремнәре бирелде, сез шуларны эшлисез.
Өй эшенә анализ.
Өйрәнгәннәрне кабатлау. (тест)
 1.Лексика нәрсәне өйрәнә?
а) авазларны һәм хәрефләрне;
ә) сүзләрнең ясалышын һәм төрләнешен;
б) сүзтезмә һәм җөмләләрне;
в) сүзләр җыелмасын.
2.  Алтын сүзе кайсы сүзтезмәдә күчерелмә мәгънәдә килгән?
             а) алтын куллы;
             ә) алтын муенса;
             б) алтын йөзек.
 3.  Кайсы төркемдә антонимнар бирелгән.
            а) яхшы-яман;
            ә) яхшы-әйбәт;
            б) көзге-көзге
 4. Синонимик рәттәге төп сүзне билгелә:
            Чиста, саф, пакъ, керсез
             а) пакъ;
             ә) чиста;
             б) саф;
             в) керсез.
5. Бирелгән сүзләр арасыннан диалекталь сүзне билгелә.
              Мәктәп, синоним, ызба.
               а) мәктәп;
               ә) синоним;
               б) ызба.
6. Фразеологизмнарны күрсәтегез.
                а) телен йоту;
                ә) ризыгын йоту;
                б) су йоту;
                в) чәйнәп йоту.
7. Аңлашылмый торган татарча сүзләрнең мәгънәләрен кайдан карап белеп була?
              а) башка телдәге сүзлекләрдән;
              ә) аңлатмалы сүзлектән;
              б) телара сүзлектән;
              в) орфографик сүзлектән.
	Дәрескә әзерлекне күрсәтәләр. 



	1) Уку мәсьәләсен кую ситуациясе тудыру

	4 нче слайдка игътибарны юнәлтик. Дәрескә уку мәсьәләсен билгеләү өчен, мин сезгә видеофрагмент карарга тәкъдим итәм. Презентациядә видеофрагментның ссылкасы бирелгән.
Профессор Гаврилин Америкага лекцияләр укырга китә. Владивосток портында аны кызы һәм бер танышы озата. Гаврилин үзенең танышына рус теле турында сөйли. Игътибар, сорау: ул телгә хас булган нинди күренеш турында әйтә?
https://www.youtube.com/watch?v=yOETr6mddNk

	Көтелгән җавап: Профессор рус теленә башка телләрдән сүзләр керү турында сөйли. Башка телдән кергән сүзләр алынмалар дип атала. 
Димәк, бүгенге дәреснең темасы: “Алынмалар”.



	2) Актуальләштерү
Профессор рус теле турында әйтте.
· Алынма сүзләр ул - чит телдән кергән сүзләр. Татар халкы борынгы заманнардан ук башка халыклар һәм дәүләтләр белән  аралашу нәтиҗәсендә, безнең нигез телебезгә күп кенә чит сүзләр килеп кергән, гасырлар дәвамында алар кулланылышта йөреп, үзебезнең телгә дә кереп киткән. Телнең күпчелеген гарәп-фарсы алынмалары тәшкил итә, соңрак дәверләрдә рус һәм рус теле аша кергән сүзләр дә үзебезнең телдә кулланыла башлый. Алар арасында инглиз, француз, испан, немец һ.б. телләрдән кергән сүзләрне күрергә мөмкин. Ләкин иң беренче чиратта татар телендә борынгы грек һәм латин тамырларына барып тоташа торган сүзләр кулланышта йөри. Шулай итеп телнең сүзлек составы, үсә, камилләшә, байый бара. Лексикабызның иң күпчелеген гарәп-фарсы сүзләре тәшкил итә. Бу алынмалар, Болгарда ислам дине кабул ителгәннән соң, сәүдә, дин, сәясәт, мәдәният, әдәбият-сәнгать бәйләнешләре аша килеп кергәннәр.    
 5 нче слайдта язылганнарны укыгыз.

	Укучылар. Алынмаларның 3 төркемен: гарәп-фарсы, рус, халыкара (интернациональ) сүзләрне билгелиләр.

	II. Уку мәсьәләсен чишү этабы.

	1 нче бирем. Рус теленнән кергән алынмалар

	6 нчы слайдта бирелгәнне укыйбыз, биремне үтибез.Башка телдән кергән сүзләр ничек үзләштереләләр? 
Сорауга җавап бирү өчен, 7 нче слайдтагы сүзләрне игътибар белән карыйк әле: мичкә, салам, кәбестә, тәлинкә, рәшәткә, мунчала. 
Болар нинди сүзләр?
Чагыштырып карау өчен, аларның рус телендәге эквивалентларын әйтегез. Чагыштырыгыз һәм нәтиҗә ясагыз. 

	Рус теленнән кергән алынма сүзләр. 

Мичкә – бочка, салам – солома, кәбестә – капуста, тәлинкә – тарелка, рәшәткә – решетка, мунчала – мочалка.
Беренче нәтиҗә: Сүзләр сингармонизм законына буйсынып үзләштерелгән.
Икенче нәтиҗә: Татар телендә басым соңгы иҗеккә төшкәнгә, алынма сүзләрнең басымы да үзгәргән.
Гомуми нәтиҗә: димәк, бу сүзләр татар теленең әйтелеш закончалыкларына буйсынып үзләштерелгәннәр. 

	2 нче бирем. Татар телендә халыкара алынмалар

	8 нче слайдны укыгыз. Америка туристы Джонга Казан шәһәре бик ошый. Ул инде икенче көн аның истәлекле урыннары белән таныша. Шәһәрдә йөрү кыен түгел, чөнки тукталышлар 3 телдә: рус, татар һәм инглиз телләрендә игълан ителә. Бүген ул тагын бер тапкыр Кремльне күрергә уйлый. Анда бару өчен, Джон метроны сайлый. Сезгә видеофрагмент карарга тәкъдим итәм.
https://www.youtube.com/watch?v=pbaYmE6VH5s
Менә бу урында ниндидер техник сәбәпләр аркасында игълан өзелә һәм инглиз телендәгесен Джон ишетә алмый кала.  Ләкин төшәргә кирәклеген аңлау өчен, аңа игъланның татарча һәм русча вариантлары да җитә. Ни өчен? Шуны аңлатып бирегез. 
	Үзенә кирәкле тукталышны Джон “станция” сүзеннән аңлый. Ул сүз инглиз телендә дә, башка Көнбатыш Европа телләрендә дә  бар. Дөньяның тагын бик күп халыкларында кулланыла торган мондый сүзләр халыкара (интернациональ) сүзләр дип атала. Алар алынма сүзләрнең бер төркемен  тәшкил итә.

	Ә хәзер, укучылар, шундый сорауга җавап бирегез: халыкара (интернациональ) сүзләр татар теленә ничек кабул ителә икән:
Следующая станция – «Кремлёвская». 
Киләсетукталыш - «Кремль» станциясе. 
The next station is «Kremlyovskaya».
	Халыкара (интернациональ) сүзләр чыганак телдәгечә түгел, ә рус телендәгечә әйтелә. Чөнки алар татар теленә рус теле аша керә. 

	Укучылар, ничек уйлыйсыз, тукталышларның 
3 телдә әйтелүе туристларга уңайлылык тудыру максатын гына күздә тотамы? Әллә башка сәбәпләре дә бармы? Нинди?
	Укучыларның җаваплары тыңлана.

	Әйе, укучылар, телләр белү – заман таләбе. Тормыштан төшеп калмыйк дисәк, безгә ике дәүләт теленнән тыш тагын бер чит телдә аралашучы полилингваль шәхес булырга омтылырга кирәк. Бу турыда 9 нчы слайдтан өйрәнә аласыз.
	Укучылар үз фикерләрен белдерәләр.

	3 нче бирем. Дәреслек белән эш.

	Укучылар, 10 нчы слайдтагы биремне  укыйбыз. 
Күнегүне телдән эшлибез.
Җөмләләрдәге алынма сүзләрне табыгыз. Алынма сүзнең мәгънәсен аңлатыгыз.
1. Республикабызда теннис белән нигездә мәктәп укучылары шөгыльләнә.
2. Әлеге проектны  Татарстан “Ак Барс” холдинг компаниясе  ярдәме белән тормышка ашырды.
	Республика, теннис, проект, компания, холдинг.

	III.Рефлексия, бәяләү этабы

	   Бүгенге дәрестә нәрсә эшләргә тиеш идек? Дәресебезнең укыту максаты нинди иде? Ничек эшләдек?
	Укучыларның җаваплары тыңлана.


	Өйгә эш алу

	Өй эше биремен 11 нче слайдтан таба аласыз.
1. [bookmark: _GoBack]Алынмалар кергән  җөмләләр төзеп язарга.
2. Татар теленә алынмалар кирәкме?  Кирәк булса, аларны ничек кабул   итәргә?



